*Отчетен доклад за дейността на Народно Читалище „Светлина1862“*

*с. Любенова махала, Община Нова Загора*

*за 2023година*

НЧ "Светлина 1862" с.Любенова махала е културно - просветно сдружение, създадено през 1862 година под името “Съгласие“, за който факт свидетелстват автентични документи. Читалището има богата история и е първо основател на културна институция в селoто ни. През годините читалището развива богата и разнообразна художествено-творческа, образователна и културна дейност.

**Библиотечна дейност**

Център на дейността на читалището от край време е читалищната библиотека. Нейното състояние трябва да отговаря на реалните потребности и очаквания на населението. В това отношение в нашата библиотека има още много какво да се желае.

Фондът на библиотеката наброява общо 14521 библиотечни единици за 2023година. Има 106 потребители и 681 посещения в библиотеката. През 2023г. ново постъпилата литература е 179 тома. Реализирани инициативи са:

* „ Ние вече сме читатели на библиотеката” –запознаване на първокласните с библиотеката
* Баба Марта
* 3 ти март –Национален празник на България -витрина
* „ За деня на Ботев”-витрина
* Седмица на детската книга с учениците от ОУ”Ил.Макариополски” книгата „ Пипи дългото чорапче” .
* Витрина за деня на Народните будители
* Тържество за коледа с учениците от ОУ”Ил.Макариополски

БИБЛИОТЕЧНО – ИНФОРМАЦИОНЕН ЦЕНТЪР – продължава работата по проект „Глоб@лни библиотеки – България”.

Центърът предлага информация намерена извън книгите (Интернет, библиографски, пълно текстови и информационни бази данни). В него се изработват покани и програми за културни събития, подготвят се мултимедийни презентации, провеждат се индивидуални обучения и консултации, изготвят се справки, отчети, изпраща се информация до различни обществени организации.

**Културно масова работа**

**Бабин ден е един от големите народни женски празници, който отпразнувахме с пенсионерски клуб.С празнично настроение отбелязахме и 80 годишния юбилей на дългогодишната ни самодейка.**

**Съвместно с Училището отпразнувахме Баба Марта ,а със самодейците и деня на самодееца.**

**Вълнуващи празници 8 ми март и Първа пролет отпразнувахме самодейците и жените от Клуба на пенсионера.**

**На 22.04. 2023г. Читалището ни участва и в празника на Самардалата.**

**На 29.04.2023г.Танцовата и певческата ни група участваха в Общинските прегледи и спечелихме 1 и 3 място.**

**На 24 май в салона на Читалището с учениците от ОУ отпразнувахме празника.**

**Заслужен сребърен медал певческата група спечели от НФФ „С песните на Кичка Савова”**

**Участвахме и в конкурса на „Сладун от тук започва България 2023” и спечелихме 2 място.**

**Певческата група участва в XIIНФФ”Кехлибарен грозд” с. Лозен и спечелихме Сребърен медал**

**На 26.06.2023 г. Певческата и Танцовата група участвахме и в празника”Еньовден” с.Баня**

**На 03.07 2023г. нова радост, отново сребърен медал за певческата група от „Празника на Сусама в с. Доситеево.**

**Във фоайето на Читалището организирахме благотворителен базар за Държава психиатрична болница гр.Раднево.**

**Организирахме самодейци да участват в Панихидата на 14.07 2023г. в храма на селото.**

**На 11.09.2023г.Танцовата и певческата участвахме в VФФ гр.Раднево отново 1 и 2 място**

**На 16.09.2023 участвахме с Певческата група в с.Асеновец –„Да съхраним заедно българският дух”**

**Танцовата и група участва и в традиционни я празник на с.Даскал Атанасово и в „В празнична въртележка на Петковден” с. Сърнево.**

**На 03.10 2023 год.Певческата група участва в „Загоре пее”.За да си повдигнем настроението от спечелените награди, организирахме на самодейците екскурзия до Дряновски манастир и Трявна.**

**На 16.11.2023 г. за Седмица на четенето ученици от ОУ”Ил.Макариополски „ посетиха библиотеката и съвместно прочетохме няколко глави от книгата на Астрид Линдгрен „Пипи дългото чорапче”**

**Коледното ни банкетче премина в гр.Раднево с много смях и веселие.**

**На 22.12 2023 г.в залата на Читалището съвместно с Училището организирахме празнично новогодишно тържество с рецитали и песни приключихме старата година.**

Председател:

/ Янка Колева/